The House Bunny (2008)    "They wanted a role model. They got a Playmate."    Playboy jänku Shelley saab 27-aastaseks, millele järgneb tema väljaviskamine  Playboy häärberist. Uut kodu otsides satub naisüliõpilasseltsi juurde, mis koosneb seitsmest äärmiselt sotsiaalse hälvega tüdrukust ning just nende ebapopulaarsuse tõttu tahetakse nende maja ära võtta. Shelley otsustab aidata nende elu uuesti järjele saada ning avastab seejuures, et välimine ilu pole kõik, mida pakkuda saab.      "The House Bunny" oli.. täitsa naljakas. Imelikul kombel ootasin ma sellest filmist palju ja pidin natuke pettuma - liialt oli venitatud, jõudis korralikult igav hakata. Ometi sai ka mitmel korral  kõva häälega häbitult naerdud rumalate naljade peale. Anna Faris *on* humoorikas, kuigi ta mulle Scary Movie aegadest pole sümpaatne tundunud.    Kisa on selle filmi puhul tõstetud moraali küsimuses - kas tahetakse vaatajale tõestada, et populaarseks saab vaid siis, kui sa kannad litsakaid riideid ja käitud samaväärselt? Ma siiski ei leia, et komöödiat peaks nii tõsiselt võtma. Ja kui juba hakata seda juuksekarva pooleks ajama, siis võib ju ka öelda, et lõpus nad said ikkagi aru, et pole vaja nii  puhvis juukseid (kuid ei tee halba, kui sa ei näe täielik jubedus välja). Ometi.. Kat Dennings'i mängitud Mona nägi imho enne make-over'it tuhandeid kordi ilusam ja huvitavam välja - ehk on maitse asi.    Lühidalt, film on värviline ja lõbus, kuid venib kergelt. Kõlbab kah.    Hinnang: 5/10    Posted by: Shin